open-index/open-wikipedia-markdown huggingface dataset:
Ometin verd (soldad)

Per **ometin verd** se intenden di soldad mascarad e senza nissuna mostrina o simbol che eren comparid in Crimeja in del 2014, quand che la crisi ucraina l'ha menad a l'annession a la Russia de la penisola, e hann ocupad varie bande strategeghe, compagne del reoport internazzional de Sinferopol, la pupart di bas militar de la Crimeja e la Rada Suprema de la Republega Autonoma.

Ciamad anca di russ "sgent educada", perchè se diseva che hann lavorad in manera assee professional senza fàgh problema ai citadin, infin el s'è descovert che partegniven a di unità de élite di forze armade de la Russia, roba confermada anca del Vladimir Putin.

El termen a l'è doperad anca per i soldad minga identifegad, ma che l'è probabel che eren russ, che jutaven i separatista in la guerra in Donbass.

## Riferiment
*"Little green men" or "Russian invaders"?

## Alter proget
Naina El'cina

La **Naina El'cina** (*Анастасия "Наина" Иосифовна Ельцина* in russ; Titovka, 14 de marz 1932) a l'è una filantropa russa, l'è stada la prima first lady de la Russia.

## Biografia
Nassuda a Titovka, villagg de l'Oblast de Orenburg, la se laurea in del 1955 in costruzzion al Politecnegh di Urali, lilinscì la cognoss el Boris El'cin, che 'l marida in del 1956. Gh'havarann do fioeuele: la Elena e la Tat'jana.

Dopo che 'l marid l'è stad mandad su al Cremlin la farà una vita assee privada, a mostràss al publegh domà in d'una intervista in del 1996 e poeu in di visite de Stat in Svezzia e Finlandia del 1997 e in China in del 1999. Poeu, la se farà vidé in publegh domà a l'obet del Stat del marid, in del 2007.

In del 2017 la presenta al Center Presidenzial Boris El'cin la soa autobiografia.

## Onoreficenze

## Riferiment
*Biografia
*Decret del President de la Federazzion Russa
Vitalij Klyčko

El **Vitalij Klyčko** (Belovodskoe, 19 de luj 1971) a l'è un ex boxeur e politegh ucrain, sindegh de Kyiv del 5 de sgiugn 2014. L'è stad anca el prim campion de la boxe a havégh un dotorad de ricerca, reson che gh'hann dad el soranom de "Dr. Ironfist", o ben "dotor pugn d'azzal".

L'è el fredell grand del Volodymyr Klyčko, anca lu boxoeur.

## Riferiment
*Britannica

## Alter proget

## Vos corelade
*Klitschko
Klara Dan von Neumann

La **Klara Dan von Neumann** (Budapest, 18 de avost 1911 - San Diego, 10 de november 1963) a l'è stada 'n informatega ongaresa naturalizada statunitensa, mier del John von Neumann e vuna di prime programadore di computer.

## Biografia
Nassuda a Budapest de 'na familia sciora de sgiudee, de sgiovina la deventa campionessa nazzional del patinà in figura. La se diploma in del 1929 al ginassi Veres Páln de la capital ongaresa.

Dopo de 'n para de matrimoni andad mal la se marida in del 1938 cont el John von Neumann e poeu vann a viver in di Stat Unid, indova che lavoren tucc e du a l'Università de Princeton, lu a tegnì un cors, lee inveci in del center per i ricerche de la popolazzion, e la resta lilinscì anca quand che 'l marid el gh'ha de andà a fà i cunt per el Proget Manhattan.

Fornida la guerra, la desvilupa insema al John el MANIAC I e poeu l'ENIAC, che ghe fa sora la prima prevision del temp a computer. La desvilupa anca varie interface per el sistema e ghe insegna a vari programator a doperàll.

Dopo de la mort del marid la se met insema, in del 1958, al fisegh Carl Eckart e la moeur anegada in spiaggia, in d'un incident che i autorità hann classifegad  'me suicidi.

## Bibliografia
** Dyson, George (2012). Turing's Cathedral: The Origins of the Digital Universe (1st ed.). New York: Vintage Books. ISBN 978-1-4000-7599-7. OCLC 843124457.
*John Von Neumann and Klara Dan Von Neumann Papers 
*Bennes, Crystal (2022). Klara and the Bomb. Amsterdam: The Eriskay Connection. ISBN 978-94-92051-82-0.
Armada de l'Aria de l'Ucraina

L**'Armada de l'Aria de l'Ucraina** (*Пові́тряні си́ли Збро́йних сил Украї́ни* in ucrain, *Viys'kovo-Povitriani Syly Ukrayiny* in abecee latin) a l'è l'armada de l'aria di forze armade de l'Ucraina. Fada su in del 1992 cont i mez lassad de l'Union sovietega, cont el temp l'ha slargad el so arsenal, anca se l'è stada comunque despess lassada sotadesvilupada. A dispet de quella roba chi, a l'è stada a longh l'aeronatega quella de set in Europa, anca grazzia a la produzzion local de la Ukroboronprom e de l'Antonov.

L'ha tolt part, per un quaj mes, a la guerra del Donbass, indova che l'è stada cavada cont el cessee 'l foeugh a setember 2017. Con l'invasion russa de l'Ucraina l'ha vist el so prim conflit in su larga scala.

## Equipaggiament
Nota: tucc 'sti numer chi inn prima de la guerra

## Ligam de foeura
*Sit ofizzial

## Alter proget

## Vos corelade
*Falcon de l'Ucraina
*Aviazzion a Longh Rasg de l'Ucraina
*Forze de Defesa Aerea de l'Ucraina
*Flota Aerea de la Republega Popolar Ucraina
Sistema imunitari

El **sistema imunitari** a l'è un sistema compless chimegh e biologegh, vegnud foeura de l'evoluzzion, che 'l serviss a proteger un organism di robe forestere che poden fàgh de dagn. Inscì che 'l fonziona, el gh'ha de vesser bon de recognosser una gran varietà de agent nemis e de fà distinzion in tra quell che l'è del corp e quell che l'è no del corp.

Soratut in di specie pussee evolude, el po vesser partid in pussee sota-sistema, tant 'me l'imunità innata, contraponuda a quella adativa o l'imunità umorala contraponuda a quella imunità cellulo-mediada. I mecanism pussee doperad de l'imunità a inn la fagocitosi, i defensine e 'l sistema del complement.

Di problema al sistema imunitari poden causà malatie autoimun, malatie infiamatorie e tumor. Se inveci el fonziona no assee se parla de imunodeficenza, che la po vesser natural o acquisida, per esempi per un'infezzion de l'HIV o per el ciapà de medesine imunosopressor. El sistema imunitari el po vesser doperad de la medesina 'me arma, per esempi con l'imunoterapia.

## Riferiment
*Treccani

## Alter proget

## Vos corelade
*Malatie del sistema imunitari
*Antigen
*Anticorp
*Imunosenescenza
*Infezzion
*Teoria de la selezzion clonal
*HLA-B
*Sistema imunitari artificial
Frederik Rreshpja

El **Frederik Rreshpja** (Scutari, 19 de luj 1940 - 17 de fevrer 2006) a l'è stad un poeta e scritor albanes. Lauread in lesg, l'è stad un presoner politegh al temp del comunismo, e l'è stad in galera per 17 agn. Liberad in del 1991, el gh'ha havud di gran problema in del coo per tut quell che gh'hann fad, e l'è mort pover e senza lavorà.

L'è regordad 'me vun di poeta albanes pussee grand del secol quell de vint.

## Riferiment
*I versi dolorosi dell’anima albanese di Frederik Rreshpja
Center Svizzer

El **Center Svizzer** l'è un insema de palazzi che 'l fa de center per la comunità svizzera de Milan. Fad su in del 1952 in su proget de l'Armin Meili e del Giovanni Romano, l'è stad el gratacel pussee grand de la cità fina al 1954, quand che l'è passada de la Torr Breda, e l'è stada inaugurada del consejer federal Enrico Celio.

A l'è stada anca la segonda torr de la cità, dopo de la Torr Snia Viscosa del 1952.

L'è fad su de du corp partid, la Cà Bassa e la Torr.

## Ligam de foeura
*Sit ofizzial

## Alter proget

## Vos corelade
*Scoeula Svizzera de Milan
Marina de l'Ucraina

La **Marina de l'Ucraina** (in ucrain *Військо́во-морські́ си́ли Збро́йних сил Украї́ни*, o ben *Forza militar naval di forze armade de l'Ucraina*) a l'è la marina militar de l'Ucraina.

De l'independenza del Pais al 2014 la soa sed a l'era a Sevastopol, con la Russia che l'ha ciapad la Crimeja s'inn spostad a Odessa. I trupe de Mosca hann tegnud la pupart di so nav, a dàgh indree soratut di vassej vegg, a dispet de la promessa de restituìj tucc, ma nissuna nav ucraina l'è stada dada a la Marina de la Russia.

Con l'invasion russa de l'Ucraina la nav amiralia, la fregada Hetman Sahaidachny, a l'è mandada a fond, inscì de fàghela ciapà no ai russ.

## Ligam de foeura
*Sit ofizzial

## Alter proget
Roditor

I **roditor** inn un orden di mamifer, che 'l gh'ha dent circa el 40% di bestie de quella familia chi. El nom el vegn del latin *rodere* (o ben *rosegà*), che l'è la roba che la met insema tucc quei che partegnen a l'orden chi.

Di esempi de roditor inn i rat, i sghirat, i ratin, i gire, i crecet e i capibara.

## Riferiment
*Britannica

## Alter proget
Bayraktar (canzon)

**Bayraktar** a l'è una canzon de guerra ucraina de propaganda che la celebra i dron de combater Baykar Bayraktar TB2 e i so sucess contra l'Armada russa in la soa invasion de l'Ucraina. Scrivuda del soldad Taras Borovok el dì de l'invasion in d'una quaj ora, a l'è stada dada foeura el prim de marz del 2022, e la ciapa in sgir sia l'Armada russa che l'invasion midema.

L'Armada ucraina l'ha dad un *Oscar* ironegh a la canzon, e l'è despess mituda in di radio ucraine e cantada in di proteste. L'è stada anca doperada per fà *[[jamming]]* di radio russe.

## Riferiment
*What Ukraine’s viral drone song says about modern day warfare and resistance

## Vos corelade
*North Atlantic Fellas Organization
*Fantasma de Kyiv
*Nav de guerra russa, và a dà via el cul!
*Region de Královec
*Saint Javelin
Armada ucraina

L**'Armada ucraina** (*Сухопу́тні військá Збрóйних сил Украї́ни* in ucrain) a l'è l'armada de l'Ucraina, ram de terra di forze armade del Pais. Fade su in del 1991 de quell che 'l restava in Ucraina de l'Armada sovietega, la gh'ha i so radis ideologeghe in l'Armada Popolar Ucraina, l'è stada assee lassada lì prima del tacà de la guerra in Donbass el Pais l'ha tacad a desvilupà e a fà pussee fort i so forze armade e con l'invasion russa vari liad hann tacad a dàgh armi pussee moderne.

## Ligam de foeura
*Sit ofizzial

## Alter proget
Želetava

**** a l'è un comun de la Cechia, part de la Region de Vysočina e del distret de Třebíč.
## Riferiment
*CCRE 

## Alter proget
Bicerin

El **bicerin** a l'è una bevanda colda tipega de Turin, che la vegn de la *bavarèisa* del setcent e l'è fada con cafè, cicolat e panera fada pussee dolza cont el sirop. Del 2001 a l'è recognossud un prodot tradizzional del Piemont.

## Riferiment
*Il bicerin

## Alter proget

## Vos corelade
*Mocacin
*Capuccin
*Espressin
*Marochin (bevanda)
Caveja

La **Caveja** a l'è un usadell de ferr batud de la tradizzion contadina che 'l finiss cont una piastra con di segn, de solet el gall, la meza luna o el Sol, ma di voeulte se meten anca di segn cristian 'me la Cros o la Colomba. A l'è considerada el simbol pussee important de la coltura de la Romagna. Despess, insema al gall, a l'è doperada propi 'me stema de la Romagna e l'è anca in di loghi di varie aziende, soratut turisteghe o alimentar, de quella banda li.

## Bibliografia
*Mario Bocchini, Romagna. La "Caveja" nel tempo, Edizioni Wafra, 1977 (II edizione maggio 2005).

## Alter proget
Forze de Defesa Territoriai (Ucraina)

I **Forze de Defesa Territoriai** (in ucrain *Сили територіальної оборони*, trasliterad *Syly terytorial'noї oborony*) inn la reserva militar di forze armade de l'Ucraina. Fade su dopo del scomincià de la guerra del Donbass del 2014, a partì di batalion de defesa territorial, ma domà in forma parzialment organizada. Del sginer 2022 a inn tucc sgiontad e mitud sota del ministeri de la defesa.

A l'è fad soratut de veteran de guerra che, se la vegn una mobilitazzion general, gh'hann de guidà e adestrà i volontari che vegnen dent. A gh'è dent anca la legion internazzional de defesa territorial de l'Ucraina, fada su de volontari de tut el mond. El so comandant a l'è l'Ihor Tancjura.

## Ligam de foeura
*Sit ofizzial

## Alter proget
Basilega de San Quirin

La **Basilega de San Quirin**, ciamada in la cità *[[Dom (gesa)|Al Dôm]]*, a l'è la gesa pussee importanta de Corresg, sed de la parochia omonema de la diocesi de Resg-Guastalla.

Fada su in tra el 1512 e 'l 1525, a l'è stada consacrada el 5 de otober de quell ann lì. In stil renassimental, el sò architet a l'è el Biagio Rossetti.

## Bibliografia
* Guglielmo Piccinini, *Guida di Reggio nell'Emilia e provincia*, Reggio Emilia, 1931
* Touring Club Italiano, *Reggio Emilia e provincia*, 2000
* *Guida alla Città di Correggio*

## Alter proget
Piada

La **piada** o *piadina* a l'è un mangià tipegh de la Romagna, una carsenza de farina de formenton, strut o oeuli d'oliva, bicarbonad o levad, sal e aqua, che l'è cosuda in su 'na *tegia* o in su 'n test. A l'è propi importanta per la coltura romagnoeula, tant che el Giovanni Pascoli la ciamava "el pan, anzi, el mangià nazzional di romagnoeui".

A bon cunt, un pan compagn a l'è tirad a man in quella banda lì sgiamò al temp di antigh roman, e in la storia se faseven anca con di farine pussee pore, compagne de quella de castegna o de giande.

A l'è de solit assee ertega e succia, foeura che a Rimin, indova che l'è pussee umeda e bassa. De la piadina la vegn el *carson*, che l'è una piadina bella sotil, impienida de roba e che la gh'ha i bord serrad.

## Riferiment
*Piadina Online

## Alter proget

## Vos corelade
*Torta al test
*Quesadilla
*Wrap
Musee Egizzi (Turin)

El **Musee Egizzi** a l'è un musee de Turin dedicad a la civiltà di antigh Egizzi e anca el pussee antigh del mond che 'l fa, oltra che el segond a nivell mondial per roba che la gh'è dent dopo del Musee del Cair. A l'è anca vun di musee pussee visitad in Italia.

## Ligam de foeura
*Sit ofizzial

## Alter proget
Fregada Hetman Sagajdačnij

La **fregada Hetman Sagajdačnij** (*Гетьман Сагайдачний* in ucrain) a l'è stada una fregada de la marina ucraina, fada su in del 1990 cont el nom *Kirov* per i trupe de frontera l'Union Sovietega e passada a l'Ucraina con l'independenza. In del 1993 ghe volzen su la bandera de la Marina, inscì la deventa la nav almiranta de l'armada del mar de Kyiv.

L'ha tolt part in varie mission contra el sfros e la pirataria, per esempi in del Mar Mediterrani e in del Corno d'Africa. L'era in Grecia a refornìss quand che i russ hann ciapad la Crimeja in del 2014 e la torna, con la banedera ucraina, a Odessa el 5 de marz 2014.

A l'è stada infin mandada a fond di ucrain al principi de l'Invasion russa de l'Ucraina del 2022, inscì de fàlla minga borlà in di man russe. L'era nomnada in onor del Petro Konaševič-Sagajdačnij, *[[hetman]]* di Cosach de Zaporigia del 1616 al 1622.

## Gallaria

File:Chevron-frigate Hetman Sahaydachniy-(U130)-1.svg|El stema de la nav
File:170717-N-DD899-018 (35984928405).jpg|El president Petro Porošenko che 'l parla sota la Bandera de la Marina
File:Hetman Sahaidachnyi - First day postmark in Kyiv (2016).png|Timbro de la posta con la nav
File:U130 Hetman Sahaydachniy.png|Dissegn de la nav
File:Stamp of Ukraine s187 (Сагайдачний).jpg|Francoboll del 1998 con la nav
File:Stamp of Ukraine s1513 01.png|Francoboll del 2016 con la nav
File:Ukrainian, Turkish and US naval vessels 2012-07-19-2.jpg|La fregada con nav turche e americane
File:Vladimir Putin with Leonid Kuchma-4.jpg|El Vladimir Putin cont el Leonid Kučma in su la nav
File:Прапор Військово-морських сил ЗС України на фрегаті "Гетьман Сагайдачний" (26852524810).jpg|La bandera
File:Стажування курсантів факультету ВМС на фрегаті Гетьман Сагайдачний (26588411953).jpg|Marinar in su la nav


## Riferiment
*Carateristeghe de la nav

## Alter proget
Leonid Kučma

El **Leonid Danylovyč Kučma** (in ucrain: *Леонід Данилович Кучма*; Čajkyne, 9 de avost 1938) a l'è un ex politegh ucrain, prim minister del 13 de otover 1992 al 22 de setember 1993 e president del 1994 al 2005. La soa presidenza a l'è stada assee contestada per di scandol de corruzzion e acuse de havé sbassad la libertà di media, oltra che per havé favorid i oligarca.

L'ha sucedud el Leonid Kravčuk 'me president e l'è stad sucedud del Viktor Juščenko. El gh'ha havud di roeul anca dopo, l'è stad representant del president in del Dobass sota el Petro Porošenko e president del grup de resoluzzion de la situazzion in Donbass sota el Volodymyr Zelens'kyj.

## Riferiment
*Britannica

## Alter proget

## Vos corelade
*Georgij Gongadze
*L'Ucraina l'è minga Russia (liber)
*Ucraina senza Kučma
Trupe Reai de Parma

I **Trupe Reai de Parma** eren l'armada del Ducad de Parma e Piasenza, domà de terra, vist che 'l Ducad el gh'haveva no el mar. Fade su in del 1545, hann tolt part a la pupart di conflit de l'area italega, s'inn desligade in del 1859 a Gualter, in l'arent Ducad de Modena e Resg, quand che la Sovrana gh'ha tolt via el sgiurament de fedeltà. Una part di so soldad l'è andada dent a la Regia Armada Sarda.

## Riferiment
*Archivi di foto
Compagnia uniformada di milizzie

La **Compagnia uniformada di milizzie** (*Compagnia Uniformata delle Milizie* in italian) a l'è 'na forza armada de la Republega de San Marin fada su in del secol quell de sedes. Del 1843 la gh'ha dent anca la Banda militar de la Republega de San Marin.

Fada su in temp ordinari de 80 volontari che scernissen de metés al servizzi de la Republega, anca se in antighità a gh'era la coscrizzion. Incoeu inveci se va dent cont un concors publegh che poden toeugh part tucc i citadin e resident de almen ses agn di 18 ai 35 agn de età. L'è guidada de 'n Capitani.

## Bibliografia
* 
* 

## Ligam de foeura
*Sit ofizzial 

## Vos corelade
*Leonardo Maria Lonfernini
Guardia costera de l'Ucraina

La **guardia costera de l'Ucraina** (*Морська охорона Державної прикордонної служби України* in ucrain, o ben *Guardia costera del Servizzi statal de guardia de frontera de l'Ucraina*) a l'è la guardia costera de l'Ucraina, mituda sota a la guardia de frontera del Pais.

Vegnuda foeura di unità navai di trupe de frontera de l'Union Sovietega che staven in Ucraina, gh'è stad però di scambi de mez e competenze con la Marina ucraina. I so guardie inn vestide de negher, compagn de la marina, ma con di decorazzion verde, tipeghe di guardie de confin di quelle bande lì.

## Ligam de foeura
*Sit ofizzial

## Alter proget
Polizzia Nazzional de l'Ucraina

La **Polizzia Nazzional de l'Ucraina** (*Націона́льна полі́ція Украї́ни* in ucrain) a l'è la forza de polizzia unega de l'Ucraina, fada su in del 2015 del Petro Porošenko 'me part di so reforme post-Euromaidan, vist che la veggia Milizzia, in pè del 1917, a l'è stada considerada trop dura con la sgent in la repression di proteste e, in general, vista de la popolazzion 'me assee corrota. Tucc i member de la Milizzia hann podud andà denter a la Polizzia a pat che fussen degn morament e se fussen adestrad ancamò.

A l'è sota el Ministeri di Interni e ogni cità principal la gh'ha una soa unità de patuja aposta.

## Gallaria di foto

File:Lviv Police Launch 10.JPG|Prim inconter de la sgent con la noeuva polizzia a Leopol
File:President took part in the festive Parade of Troops on the occasion of the 30th anniversary of Ukraine's independence. (51716328458).jpg|Polee in parada
File:Member of the Kharkiv police during the Russian attacks.jpg|Polee de Kharkiv denanz a 'na vitura destrugada di invasor russ
File:Марш УПА 2016 Київ 02.jpg|Polee a cavall
File:Fiat Tipo Security Police Ukraine.jpg|Fiat Tipo de la Polizzia
File:Ukrainian police patrol.jpg|Patuja


## Ligam de foeura
*Sit ofizzial
## Alter proget

## Vos corelade
*Unità de resposta operativa svelta
*Polizzia de Kyiv
*Trupe Interne de l'Ucraina
*Guardia Nazzional de l'Ucraina
Viktor Juščenko

El **Viktor Andrijovyč Juščenko** (in ucrain: *Віктор Андрійович Ющенко*; Choruživka, 23 de fevrer 1954) a l'è un politegh ucrain, president de l'Ucraina del 2005 al 2010.

Leader informa de l'oposizzion de la soa epoca, l'ha batud in di elezzion presidenziai el Viktor Janukovyč dopo che la Cort Suprema l'ha ordenad che fussen repetude, per via de vari broeuj al segond turno in favor del Janukovyč. I proteste contra 'sti broeuj chi hann menad a la Revoluzzion naranza.

A bon cunt, la soa presidenza l'ha vist un svesinass a l'Europa e a l'Ocident ma anca un bell poo de crisi politeghe, cont anca di elezzion proclamade illegalment che poeu gh'è stade no: in di presidenziai del 2010 el riva quell de cinch.

## Riferiment
*Treccani

## Alter proget
Cort Suprema de l'Ucraina

La **Cort Suprema de l'Ucraina** (*Верховний Суд України, Verkhovny Sud Ukrayiny* in ucrain) a l'è la cort pussee in alt che la gh'è in Ucraina, che la ciapa la soa autorità de la Costituzzion, anca se la pupart de la strutura l'è definida per lesg.

A l'è fada su de vari giudes (massim 200), nomnad del President con sugeriment del Consili Suprem de Giustizzia che poeu se partissen in varie sota-curt esperte in vari setor. A l'è possibel apellà i so sentenze, domà per quell che 'l revarda i temateghe de costituzzionalità, a la Cort Costituzzional de l'Ucraina.

## Ligam de foeura
*Sit ofizzial

## Alter proget
Santuari di Trii Sant

El **Santuari di Trii Sant** a l'è una gesa de San Fratello, comun che ghe viven i Lombard de Sicilia.

## Storia
A l'è stada fada su intorna al secol quell de XII di Normand in su quell che restava de la veggia gesa bizantina de *Santa Maria Palatiorum*, che a soa voeulta l'era fada su in su 'n tempi gregh. 

Dedicada a l'Alfi, al Filadelfi e al Cirin, a gh'è anca una venerazzion per la Santa Tecla, che per la tradizzion l'era paralizada e 'sti trii sant l'hann curada.

## Architetura
A l'è partid in trii ambient con di orden murari e l'è orientad vers est, in quella che l'è considerada una tradizzion ortodossa, vist che ghe viveven di monegh ortodoss.

## Riferiment
*Comun de Messina 
*Sicilia in Dettaglio

## Alter proget
Petro Konaševič-Sagajdačnij

El **Petro Konaševič-Sagajdačnij** (ucrain: *Петро Конашевич-Сагайдачний*, polach: *Piotr Konaszewicz-Sahajdaczny*; Kulczyce, circa 1582 - Kyiv, 20 de avril 1622) a l'è stad un leader cosach, *[[hetman]]* di cosach de Zaporisgia del 1616 al 1622, al servizzi di armade de la Confederazzion polach-lituana, per i che l'ha trasformad i forze cosache de milizzie irregolar in d'un'armada regolar. L'è stad sota el so domini che gh'è stad i prim esempi de unità de la popolazzion ucraina, e l'è stad poeu canonizad, in del 2011, de la Gesa Ortodossa de l'Ucraina 'me Pio Hetman, poeu in del 2022, in del mez de l'invasion russa, l'è fad sant patrono di forze armade de l'Ucraina.

## Bibliografia
*Haidai, L. (2000). Petro Sahaidachny. Vezha.

## Alter proget
Palazzi Ducal (Genoa)

El **Palazzi Ducal** (in ligurin *Paxo*) a l'è vun di edifizzi storegh pussee important de Genoa e sed del Dogad de la veggia Republega de Genoa, l'è stad lassad a longh in grame condizzion e doperad 'me center de giustizzia, l'è stad sistemad in del 1992 per l'anniversari quell de 500 de la descoverta di Americhe del Cristofen Colomb.

## Ligam de foeura
*Sit ofizzial

## Alter proget

## Vos corelade
*Piazza De Ferrari
*Dus de la Republega de Genoa
Giovanni Pascoli

El **Giovanni Pascoli** (San Mauro de Romagna, 31 desember 1855 – Bologna, 6 avril 1912) a l'è stad un poeta e critegh leterari italian. Figura importanta de la fin del vot-cent, a l'è considerad, insema al Gabriele D'Annunzio, el pussee important poeta del decadentism italian.

## Biografia
El Pascoli el nass a San Mauro di Romagna (incoeu ciamad San Mauro Pascoli in so onor) in del 1855 'me quart bocia d'una familia de des fioeui. El pader Ruggero a l'è l'aministrador de *La Torre* di prinzep del Torlonia. In del 1862 el va dent in del collesg di pader Scolopi in fina al 1871. El 10 de avost del 1867, in del dì de San Lorenz, el so pader el vegn copad e i responsabel vegnaran mai descovert. Quell event lì l'ha segnad per semper el poeta, che poeu l'ha vorsud regordà el pader con tancc riferiment de mister e de mort in di so poesie, soratut de la regolta *Myricae*, 'me la poesia *X agosto*. Despoeu de vesser restad indree de pader, el Pascoli el ved morì la so sorella granda Margherita in del 1868 e dop domà un mes anca la mader, che inscambi la sarà al center de la regolta *Canti di Castelvecchio*. In del 1871 el moeur el so fradell Luigi e in del 1876 el fradell Giacomo.

El se iscriv a Letere a Bologna, indova che l'insegna el Carducci. In di agn de l'università el se svesina al moviment socialista rivoluzzionari de l'Andrea Costa e in del setember del 1879 el vegn arestad e metud in preson per havé toeud part a una manifestazzion anarchica. Sortid quater mes dop el vegn assolt e el seguta i so studi in fina a la laurea in del 1882. In de l'autun de l'istess ann el taca a insegnà latin e gregh in divers licee e el scomincia anca a scriver 'me poeta in latin. De sorapu i so poesie a comparen in sui riviste pussee importante 'me *Vita nuova* de Firenz, indova che in del 1890 sortissen i so prim vers sota el titol de *Myricae* (la prim edizzion stampada l'è del 1891). In del 1895 el vegn ciamad 'me professor universitari de gramatega latina e grega a Bologna, Messina e Pisa, in del 1905 l'otegn la catedra de Leteradura italiana del so maester Carducci a Bologna, cità indova che el morarà in del 1912.

## Oeuvre principai
* *Myricae* (1891, prima edizzion; 1903, edizzion definitiva)
* *Iugurtha* (1896) (in latin)
* *Il fanciullino* (1897)
* *Poemetti* (1897)
* *Canti di Castelvecchio* (1903-1906)
* *Odi e Inni* (1906)
* *Canzoni di re Enzio* (1909)
* *Poemi italici* (1911)
* *Poemi del Risorgimento* (1911)
* *Carmina* (1912)

## Bibliografia
**La scoperta della letteratura*, P. Di Sacco, Mondadori
Bardell con Malzess e Bregan

**Bardell con Malzess e Bregan** (*Bardello con Malgesso e Bregano* in italian) a l'è un comun de la provincia de Vares fad su el prim de sginer del 2023, a tacà insema Bardell, Malzess e Bregan. El gh'ha 3'634 abitant.

## Ligam de foeura
* Sit ofizzial

## Alter proget
Cort Costituzzional de l'Ucraina

La **Cort Costituzzional de l'Ucraina** (in ucrain *Конституційний Суд України*) a l'è l'unega cort de l'Ucraina che la gh'ha competenze de revision costituzzional, o ben la interpreta la Costituzzion de l'Ucraina in del reguard di lesg e di alter at legai. Fada su el 18 de otover 1996, l'ha dad foeura la soa prima sentenza el 13 de masg del 1997.

In di cas pussee urgent la po dà una decision anca in d'una quaj setimana, inveci in di cas men important la po metégh anca di mes. I so scerne poden minga vesser apellade. L'è fada su de 18 giudes, nomnad in part eguai del Parlament, del President e del Consili di Giudes.

Fina al 2016 domà el President e i member de la Rada Suprema podeven apelàss a 'sta Cort chi, in quell ann li la passa una reforma che ghe permet a tucc de lomentàss con lee, a pat de havé passad tucc i alter nivei de la magistratura ucraina. A l'è stada in del mez de varie crisi politeghe in del Pais.

## Ligam de foeura
*Sit ofizzial

## Alter proget
Armada del Ducad de Modena e Resg

L**'Armada del Ducad de Modena e Resg** (anca *Reai Trupe*) a l'è stada l'armada de terra del stat austro-estens, in pè del 1814 al 1863. Inn regordad soratut perchè, dopo che 'l Ducad a l'è borlad sgiò, i so soldad s'inn mitud sota el comand de l'Imperi d'Austria, a fà su la Brigada Estensa.

## Bibliografia
*Giornale della Reale Ducale Brigata Estense, Aedes Muratoriana, Modena 1977 (Ristampa anastatica)
*AA.VV., Ritratti fotografici degli Ufficiali dell'esercito austro-estense, Modena, Comune di Modena, Assessorato alla Cultura, 1982.
Castell d'Ivrea

El **Castell d'Ivrea** (soranomenad *ël castel da le rosse tor* in piemontes) a l'è un castell fad su in tra el 1358 e 'l 1395 per volontà de l'Amedee VI de Savoja, che 'l domina la vista de la cità eporediesa, arent al Dom. El permeteva de controllà la strada per la Vall d'Aosta.

## Bibliografia
*Francesco Carandini, Vecchia Ivrea, Viassone 1914 -1927 ristampa per ed. Enrico, Ivrea, 1963, p. 300-338

## Alter proget
Forze aeree d'assalt de l'Ucraina

I **forze aeree d'assalt de l'Ucraina** (in ucrain: *Десáнтно-штурмові́ військá Украї́ни*) inn un ram di forze armade de l'Ucraina che 'l fa de trupe aviotrasportade assee specializade. Fina al 2016 dependeven de l'Armada, in quell ann lì a inn partide del ram de terra per deventà 'na component a pien titol.

Tegnud semper pront a combater, i so roeul inn l'assalt aereo e 'l fà i operazzion cont el paracrodada e, prima de l'invasion russa eren i trupe mandade de solit in di mission de peacekeeping. La gh'ha circa 20'000 soldad.

## Ligam de foeura
*Sit ofizzial 

## Alter proget

## Vos corelade
*Trupe aviotrasportade de la Russia
*Forze speciai de l'Ucraina
Costituzzion de l'Ucraina

La **Costituzzion de l'Ucraina** (ucrain: *Конституція України*, *Konstytutsiia Ukrainy*) a l'è la lesg fondamental de l'Ucraina, aprovada de la Rada Suprema in del 1996. La po vesser modifegada domà de la Rada e l'è interpretada de la Cort Costituzzional, ogni oltra lesg del Pais la gh'ha de respetàlla.

La gh'ha havud una gran reforma in del 2004, che però l'è stada tirada indree del Viktor Janukovyč in del 2010 in bas a 'na sentenza de la Cort Costituzzional. Con l'Euromaidan la torna in vigor.

A l'è partida in quindes capitoi:
#Principi generai
#Dirit e dover del citadin e di omen
#Elezzion e referendum
#La Rada Suprema
#El President de l'Ucraina
#Consili di Minister de l'Ucraina e alter orghen
#Ofizzi del Procurator
#Giustizzia
#Strutura territorial de l'Ucraina
#Reublega Autonoma de Crimeja
#Autogoverno local
#Cort Costituzzional de l'Ucraina
#Emendabilità de la Costituzzion
#Disposizzion final
#Disposizzion transitorie

## Riferiment
*Sit ofizzial

## Alter proget
Consili Suprem de la Crimeja

El **Consili Suprem de la Crimeja** (*Верховна Рада Криму* in ucrain, *Верховный Совет Крыму* in russ, *Qırım Muhtar Cumhuriyetiniñ Yuqarı Radası* in tatar) a l'è stad l'orghen legislativ de la Republega Autonoma de Crimeja prima de l'annession de la Russia in del 2014, quand che l'è stada sostituida del Consili de Stat.

## Riferiment
*BBC
Polizzia Militar (Ucraina)

La **Polizzia Militar** (in ucrain: *Військова служба правопорядку у Збройних Силах України*) a l'è el corp de polizzia militar di forze armade de l'Ucraina, fad su in del 2002. Fada su de 'n para de miara de omen, l'è stada anca s'cerada foeura del Pais, per esempi in mission in Iraq. A partì del 2014 hann tacad a collaborà anca con di polizzie de foeura, compagne de la Giandarmaria militar de la Polonia.

## Riferiment
*Military History

## Alter proget
Republega de Jenoa

La **Republega de Jenoa** (in ligur *Repúbrica de Zêna* - /ɾeˈpybɾika de ˈzeːna/; in latin *Res Publica Ianuensis*) l'è staita una republega marinara medieval e de l'etaa moderna, del secol XI a'l 1797, con capitala Jenoa. Ind el Bass Medioev l'è staita una potenza comerçala de prim orden ind el mar Mediterani e ind el Mar Neger, e intra i secoi XVI e XVII l'è staita vun dei prencipai center finanziare de l'Europa.

Ind la so storia, la republega l'ha fondad tante colonie in tut ol Mediterrani e 'l mar Neger, intra i quai la Corsega, la Crimea meridionala, i isole le Lesbos e Chio. Cond el rivar de l'etaa moderna, Jenoa l'ha perdid la plu part dei so colonie e la s'è duxida concentrar in su la finanza. Qesta cerna l'ha portad dei fruts, e la citaa l'ha seguitad a vesser vun dei grop economeg plussee importants, cond banqe e compagnie comerçai de importanza europea. 

La campagna d'Italia del Napoleon l'ha metid fin a la republega ind el 1797.

## Riferiments
*  ''Repubblica di Genova'' - Treccani

## Olter projets

## Vox conrelade
*Republega de Noel
Corresg (pitor)

El **Corresg**, soranom de **Antoni Alegher** (*Antonio Allegri* in italian; Corresg, avost 1489 - Corresg, 5 de marz 1534) a l'è stad un pitor lombard che, con la soa ispirazzion ai grand del quatercent e ai contemporani tant 'me el Leonard Da Vinci, el Mantegna e 'l Michelangiol, l'è considerad in tra i artista pussee boni del cinchcent.

L'ha ispirad vari corrent, anca diferent, in tra quei che l'ha influenzad pussee regordom el Bortolomee Schedon, el Pordenon, el Pierre Paul Prud'hon, el Giovann Lanfranch, el Pieter Paul Rubens e l'Annibale Carracci. El gh'ha havud vari fioeul, in tra de lor el Pomponi l'è stad un pitor anca lu, senza mai rivà a la fama del pader.

## Riferiment
*Arte.it

## Alter proget

## Vos corelade
*Renassiment parmesan
E-Ukraine

**e-Ukraine** a l'è un carater tipografegh *[[sans-serif]]* desvilupad de l'agenzia de dissegn Fedoriv per el governo de l'Ucraina, inscì de deventà la bas de l'identità digital del Pais.

La soa variant *e-Ukraine Head* a l'è ispirada al stil grafegh tradizzional ucrain del secol quell de vint, che 'l ciapa de la tradizzion baroca di quelle bande lì, e l'è doperad per i testade istituzzionai e per i messagg pussee important.

## Ligam de foeura
*Sit ofizzial
Pennin lombard

Per **Pennin lombard** (o anca *Pennin toscan*, in italian d'incoeu *Appennino tosco-emiliano*, storegament *Appennino lombardo* o *Appennino toscano*) la se intend una partizzion di Pennin, che despess l'è doperada in du sens arent ma cont una quaj diferenza.

In l'acezzion pussee larga, la se intend tuta la catena che, a partì del pass de la Cisa (che i partiss di Pennin ligurin), e 'l partiss la Toscana de l'Emilia-Romagna, fina a rivà a la Boca Trabaria, che l'è in tra i Marche e l'Ombria, menter in quella pussee streccia, a l'è domà quell in tra la Toscana e l'Emilia e 'l rest a l'è vist 'me Pennin romagnoeul.

## Riferiment
*Appennino tosco-emiliano o Appennino lombardo?
Forze di Operazzion Speciai (Ucraina)

I **Forze di Operazzion Speciai** (in ucrain *Си́ли спеціа́льних опера́цій Збро́йних сил Украї́ни*) a inn i forze speciai de l'Ucraina e ram di forze armade del Pais. In tra i so roeul gh'è i azzion direte, la regolta de intelligence, el sabotagg e la guerra psicologega, e l'è stad fad su in del 2016, dopo i falliment de l'Armada ucraina in la guerra del Donbass, anca grazzia a l'adestrament di forze de la NATO.

## Ligam de foeura
*Sit ofizzial

## Alter proget

## Vos corelade
*Forze speciai de l'Ucraina
Aviazzion de marina de l'Ucraina

L**'Aviazzion de marina de l'Ucraina** (ucrain: *Морська Авіація*, *Morska Aviatsiya*) a l'è una component de la marina de l'Ucraina, che la fa de aviazzion de marina.

Quand che l'Aviazzion de marina de l'Union Sovietega la s'è partida per el s'cepàss de l'URSS, di gran toch eren in Ucraina, per via de la flota del Mar Negher e in del 1997 Kyiv e la Russia scernissen 'me spartìséla, con l'Ucraina che la ciapa 12 reoplan e 30 elicoter. Con l'annession russa de la Crimeja del 2014 inn boni de portà via vari mez, però quei che eren in manutenzion inn lassad in la Penisola. In l'invasion del 2022 inn in tra quei che doperen i dron Baykar Bayraktar TB2, insema a l'Armada de l'Aria, e riceven anca di elicoter vegg de la Marina Real del Regn Unid.

## Riferiment
*Mil.in.ua
Center de dialetologia e etnografia

El **Center de dialetologia e etnografia** a l'è un'entità dedicada al studi lenguistegh e folkloristegh del Canton Tisin, nassud in del 2002 a tacà insema el Center de dialetologia e 'l Burò di Musee Etnografegh.

El desvilupa e 'l promoeuv proget compagn del Vocabolari di Dialet de la Svizzera italiana, el Lessigh dialetal de la Svizzera italiana, i Ducument Orai de la Svizzera italiana e l'inventari cantonal di overe pitoreghe.

## Ligam de foeura
*Sit ofizzial

## Alter proget
Romagna estensa

Per **Romagna estensa** se intend la part de la provincia de Ravena che eren part del domini di Est fina al 1598, quand che 'l Ducad de Ferrara a l'è devolud al Stat de la Gesa, che la gh'haveva dent i comun de Lugh, Bagnacavall, Codgnoeula, Conselis, La Massa, Sant'Agheta e Fusgnan.

Al dì d'incoeu la pupart di monument d'epoca estensa in 'sti comun chi a l'è stada sbatuda sgiò, ghe resta domà la roca a Lugh.

## Bibliografia
*Mario Tabanelli, La Romagna degli Estensi, 1976, Faenza, F.lli Lega editori.
Berkut (Ucraina)

El **Berkut** (*Бе́ркут* in ucrain, el voeul dì "aquila d'or") a l'era la polizzia special de la Milizzia ucraina, el corp de polizzia del Pais prima del 2014, che vegniven di OMON de la RSS Ucraina.

Fad su in principi 'me corp dedicad a la lota a la criminalità organizada, cont el temp inn deventad una giandarmaria doperada per tegnì l'orden publegh e cognossuda anca per varie atività illegai, compagne del recatà, de la violenza e de la tortura in di revard di citadin ucrain, anca per influenzà i elezzion. Dopo di event de l'Euromaidan e 'l desligà che la Milizzia anca lor inn desligad e sostituid de la Guardia Nazzional.

Quand che la Russia l'ha ciapad la Crimeja i unità Berkut de la Republega autonoma e de Sevastopol hann desertad, e i autorità russe i hann lassade cont el so nom 'me part de la Guardia Nazzional de la Russia 'me giandarmaria per la penisola.

## Gallaria

File:Беркут Украина 002.jpg|I Berkut s'cerad per una partida del folball
File:Berkut guards an entrance checkpoint to the Crimea Peninsula, March 10, 2014.jpg|I Berkut fann un controll al confin de la Crimeja
File:Emblem of the Berkut.svg|Emblema di Berkut russ
File:Euromaidan in Kiev 2014-02-19 12-20.jpg|Berkut in del mez de l'Euromaidan
File:Policía (8207651533).jpg|Forgon di Berkut
File:Міліційний підрозділ у Маріїнському парку. Київ.jpg|Berkut a Kyiv in del 2010
File:Berkut riot police guards the building of the Cabinet of Ministers of Ukraine, November 24, 2013.jpg|I Berkut denanz al Palazzi del Governo


## Riferiment
*BBC

## Alter proget
Consili citadin de Kyiv

El **Consili citadin de Kyiv** (in ucrain *Київська міська рада*, ciamad anca *Kyivrada*) a l'è l'orghen legislativ de Kyiv, capital de l'Ucraina e cità a statut autonom, minga sotaponuda a l'autorità de l'Oblast de Kyiv. A l'è elesgiud diretament di citadin de la cità e 'l so president a l'è o el sindegh de Kyiv, anca lu elesgiud de la sgent, o el Secretari del Consili, scernud di so member.

## Ligam de foeura
*Sit ofizzial

## Alter proget

## Vos corelade
*Sindegh de Kyiv
*Comitad de la Cità de Kyiv del Partid Comunista de l'Ucraina
*Ministrazzion del Stat de la Cità de Kyiv
*Status legal e governo territorial de Kyiv
Salimbene de Adam

El **Salimbene de Adam** (Parma, 9 de otover 1221 - San Pol, 1288) a l'è stad un storegh, religios e scritor lombard, fraa minor che ghe andava dree al Gioachin de Fior.

L'è andad dent ai francescan in del 1238 contra la volontà del paa Guido, e l'ha tacad a vagabondà in tra i convent de Fan, Jesi, Fiorenza, Ravena, Resg, Lucca e Parma e de li a l'è mandad, in del 1247, a studià in Franza, a Lion l'ha incontrad el Papa Inocenzi IV e semper lilinscì el cognoss la dotrina del de Fior. Tornad in patria, ghe dann la sed de Ferrara, indova che 'l resta per set agn.

A l'è regordad soratut per la soa *Cronica*, scrivuda in d'un mes'ciozz latin-volgar, che la trata la politega de l'Italia del 1168 al 1287, in d'un so stil assee personal.

## Riferiment
* Treccani

## Alter proget
Infanteria de marina de l'Ucraina

L**'Infanteria de Marina** (*Морська піхота України* in ucrain) a l'è el corp de infanteria de marina che 'l se ocupa de defesa costera, part de la Marina de l'Ucraina che 'l fa operazzion, in coordinament con l'Armada per ciapà obietiv in su la costa del nemis, ma inn doperad anca per difender bas de la marina, coste important e isole.

## Riferiment
*Морські піхотинці отримали нові берети та нове свято

## Alter proget
Burò del President de l'Ucraina

El **Burò del President de l'Ucraina** (in ucrain *Офіс Президента України*), prima *Ministrazzion del President de l'Ucraina*, a l'è un corp che 'l serviss a jutà el president de l'Ucraina e a dàgh consili legal, mediategh e in general, quand che 'l fà i so compit dad de la Costituzzion de l'Ucraina.

## Riferiment
*Sit ofizzial

## Alter proget
Rivoeulta de Genoa (1435)

La **Rivoeulta de Genoa del 1435** l'ha vist la Republega de Genoa liberàss del domini milanes in del dicember de quell ann lì. La gh'è stada quand che 'l scior de Genoa, el Felip Maria Vescont, dopo de la bataja de Ponza, l'ha fad di pat cont i Aragones, ch'eren i storegh nemis de la Superba, e l'ha vist i imbasciator de Milan copad e 'l fà su de 'n governo con di Capitani de Libertà, e la guerra l'è andada inanz, con Milan, el Papa, i Aragones e la Republega de Luca de 'na part e Fiorenza, Venezzia e Genoa de l'oltra.

## Riferiment
*Chieracostui
Villa Real (Milan)

La **Villa Real**, prima **Villa Belgios**,  a l'è una villa fada su in tra el 1790 e 'l 1796 a Milan de l'architet Leopoldo Pollack per el cont Lodovigh Barbian de Belgios.

El so dedree, che incoeu el gh'ha dent la Gallaria d'Art Moderna, el dà in su la Via Palester, el denanz, inveci, el da in sul giardin ingles, fad su anca lu del Pollack. Vun di esempi neoclassegh pussee important de la capital lombarda, dent gh'è di overe del Luigi Acquisti e de l'Antonio Canova.

## Riferiment
*LombardiaBeniCulturali

## Alter proget

## Vos corelade
*Neoclassicism a Milan
*Parch e giardin de Milan
Žďár nad Sázavou

**** a l'è un comun de la Cechia, part de la Region de Vysočina e del distret de Žďár nad Sázavou.
## Riferiment
*CCRE 

## Alter proget
Regolament jeneral in su la protezion dei daits

Ol **regolament jeneral in su la protezion dei daits** (o **GDPR** de l'ingles *General Data Protection Regulation*), ofiçalment **regolament (UE) n. 2016/679**, l'è un regolament de l'Union Europea ol 27 de avril del 2016 relativ a la protezion dei persone fisege in su 'l tratament dei daits personai e in su la circolazion de qests ultem. L'è ol test de referiment in su la materia e al sostituiss la diretiva 95/46/CE. L'unifega e al reforza la protezion dei daits personai a l'intern de l'Union.

Ol test al fronta anc'pò ol tema de l'esportazion dei daits personai de fo' de l'UE e l'obliga tuts i titolar del tratament dei daits (anc se i g'ha l'ofici legal fora de l'UE) qe i trata i daits dei residents ind l'UE a respetar-l.

## Riferiments


## Ligam de fora
*  Test in sul portal EUR-Lex
Bulava del President de l'Ucraina

La **Bulava del President de l'Ucraina** a l'è vun di simboi ofizzial del capo del Stat ucrain, che la representa la continuità de la tradizzion storega de guida de l'Ucraina, del temp di hetman cosach. A l'è una mazza d'arsgent quatada d'or con 64 preje prezziose, e gh'è dent una lama con scrivud sora "Omnia revertitur", o ben "tusscoss el retorna", che la po vesser tirada foeura de la mazza. In total, la pesa 750 gram.

A l'è tegnuda in d'una cassa de mogan con sora el stema de l'Ucraina, quatada dent con del vellud vioeula.

## Riferiment
*Decret

## Vos corelade
*Bulawa
Sugol

El **sugol** a l'è un bodin che 'l gh'ha origin in la vita contadina de la Vall Padana, che l'è fad cont el most schisciad e la farina, ma incoeu despess el se sgionta del zucher pussee per fàll pussee dolz. A l'è mangiad deperlu o, anca, cont di dolz (compagn de la sbrisolona) o anca cont un vin de la zona.

A l'è tipegh de la Bassa lombarda (per esempi Mantoa e Pavia), de l'Emilia e de 'na quaj banda del Veneto.

## Bibliografia
*Gino Brunetti, Cucina mantovana di principi e di popolo. Testi antichi e ricette tradizionali, Istituto Carlo D'Arco per la storia di Mantova, 1968, p. 255.
Republega de Noeul

La **Republega de Noeul** (*Repubbrica de Nöi* in ligurin, *Repubblica di Noli* in italian) a l'è stada una republega independenta in pè del 1192 al 1797.

L'ha otegnud l'autonomia, sota la protezzion de la Republega de Genoa, a partìss del Marchesad de Final, e l'è considerada de la storiografia italiana 'me vuna di Republeghe marinere, indova che l'è stada un port assee important in di Crosade. L'ha perdud un poo el so prestigi cont el temp ma l'è restada autonoma, e ben governada, fina al 1797, quand che la Campagna d'Italia del Napoleon l'ha menad a la fin del Stat genoes e, donca, de quell de Noeul, che inn mitud dent a la Republega Ligurina e, cont el Congress de Vienna, vann dent al Regn de Sardegna.

## Bibliografia
*AA. VV., Notizie storiche su Noli, Palazzo del Comune, Noli 1982.

## Alter proget

## Vos corelade
*Diocesi de Savona-Noeul
Zbrojar Z-15

El **Zbrojar Z-15** (*Зброяр Z-15* in ucrain) a l'è un fusil semiautomategh con oturator che 'l roeuda e che 'l fonziona a travers del principi del toeu via de gas. A l'è una cobia, fada su con licenza de la dita Zbrojar, del fusil american AR-15. 

Venduda 'me carabina de cacia e de sport, a l'è doperad anca di Forze armade de l'Ucraina, oltra che de la Guardia Nazzional e de la Guardia de Frontera (indova che l'ha sostituid l'AK-47) in la variant *UAR-15*, che la permet de sbarà in automategh, menter la Polizzia, in di so unità *KORD*, i dopera quei de bas.

A l'è fad insema al *Zbrojar Z-10*, ispirad a l'AR-10, col che 'l compartiss vari toch, inscì de permeter de fàll in d'una manera pussee economega.

## Riferiment
*Винтовка Zbroyar Z-15: Особенности и Характеристики

## Alter proget
Università di Studi de Pavia

L**'Università di Studi de Pavia** (*Alma Ticinensis Universitas* in latin) a l'è 'n università statal italiana. Fada su in del 1361, a l'è in tra i pussee vegge università del mond, recognossuda anca in tra i università pussee bone d'Italia. Oltra ai sed de Pavia la gh'ha di sucursai a Cremona, Vigevan e Voghera. El so retor a l'è el Francesco Svelto.

De lee dipenden vari musee, compagn del Musee de Tecnega Eletriga, el Musee Golgi, el Musee d'Archeologia, l'Ort Botanegh, el Musee de Storia Natural e 'l Musee de Storia.

La gh'ha la soa sed central in d'un Palazzi Central che l'è stad fad su in su 'n vegg palazzi che ghe partegniva a l'Azzon Vescont.

## Ligam de foeura
*Sit ofizzial

## Alter proget
Transpadana ferraresa

La **Transpadana ferraresa** a l'è una region storega de circa 370 km2 fada su de des comun in provincia de Rovigh che però inn ligade storegament e lenguistegament a Ferrara, anca se inn de l'oltra banda del Pò. 

Territori in origin di cont de Canossa, con la fin de la cà finissen sota Ferrara e ghe resten dopo la guerra de la sal del 1484, che lassen a la Republega de Venezzia tut el rest del Rovigot. Inscì la resta fina a la campagna napoleonega in Italia, che i met tucc insema, e dopo del Congress de Vienna se scerniss de doperà el Po 'me confin in tra el Regn Lombard-Veneto e 'l Stat de la Gesa, inscì de metégh fin al domini ferrares in su quella banda li. El confin a l'è confermad poeu del Regn d'Italia 'me partizzion in tra la provincia de Ferrara e quella de Rovigh.

## Bibliografia
*Mingardi M. Rosa, Ridolfi Raffaele, Licata Carla, Vicende e personaggi della valle alta del Po. Fra Cinquecento e Ottocento, Nuovecarte, Transpadana ferrarese, 2005.

## Vos corelade
*Polesine
*Delta del Pò
*Vall Padosa
Lesg per la Defesa de la Patria

La **Lesg per la Defesa de la Patria** (in polach *Ustawa o obronie Ojczyzny*) a l'è una lesg firmada el 18 de marz 2023 che la gh'ha 'me obietiv el fà pussee fort i Forze Armade de la Polonia cont el rivà a 300'000 member, volzà la spesa per l'armada al 3% del PIL in del 2023, fà pussee moderna l'organizazzion de la defesa e permetégh a tucc quei che 'l voeulen de fà l'adestrament militar de bas in manera volontaria.

L'è stad fad in risposta a l'invasion russa de l'Ucraina del 2022, roba che l'ha menad el partid al governo, Dirit e Giustizzia, a vedé 'me necessari un fà pussee fort de l'Armada e podé defendés se la s'ciopa la guerra, con l'obietiv final de rivà a spender el 5% del PIL in defesa e a havégh la forza armada de terra pussee granda d'Europa, e anca prima hann crompad vari carr armad di Stat Unid e de la Corea del Sud per sostutuì quei d'epoca sovietega mandad in Ucraina, oltra a vari reoplan d'atach e tira-missil.

## Riferiment
*Governo polach
Michèl Carcano

**Michèl Carcano** (Lumàss Milanés, 1427 – Lod 20 de màrs 1484) l'è stái un pret francescàn lumbard, l'ha fundáa 'l sistema d'i Munt de Pietà e l'Uspedal Sant'Ana de Cum.

L'ha giràd tüta l'Itaglia per predicà e l'è mort a Lod in del 1484. La sò testa lè venerada in d'la cesa del Culeg San Francesch a Lod, in fund, sùta la statüa de san Francèsc.

## Bibliugrafia

* Maurizio Monti, *Storia di Como*, Como, Ostinelli, 1832 (ristampa: Bologna, Forni, 1975).
* Paolo Maria Sevesi, *Il beato Michele Carcano da Milano*, Quaracchi, Collegio di San Bonaventura, 1911.
* P.P. Valugani. Il Beato Michele Carcano da Milano, Milano, Bertolotti, 1950.
* Filiberto Sabbadin, *Il beato Michele Carcano da Milano nel quinto centenario della morte*, Milano, Santuario Sant'Antonio, 1985.
* Giovanni Ferrari, *L'Ospedale Sant'Anna di Como nella storia della città*, Como, Comocuore, 2005.

## Lìber de Michèl Carcano

* Confessionale generale, Venezia, 1500

## Nòti


## Alter prugett

## Ligamm de foeura

* El beàt Carcano in sü la Treccani
Dom de Carp

El **Dom de Carp** (in italian *Basilica cattedrale di Santa Maria Assunta*) a l'è la catedral de la diocesi de Carp, oltra che Dom de la cità. Del 1979 a l'è basilega minor, in onor di 200 agn de la Diocesi.

El fàlla su l'è scominciad in del 1514, per orden del prenzip Albert III Pio, e l'è stad consacrad in del 1791.

A l'è in su la Piazza di Martir.

## Ligam de foeura
*Sit ofizzial

## Alter proget